Diari Oficial de la Generalitat Valenciana


Sumari del DOGV 8105, del 14-08-2017 (2017/7154)

Informació pública de la versió preliminar del Pla general estructural, l'estudi ambiental i territorial estratègic, l'estudi de paisatge i el catàleg de protecció estructural.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8105

Data del DOGV
:   14-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7154


Data del document
:   01-08-2017

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * administració local
    * pla d'urbanisme

Informació pública de la versió preliminar del Pla general estructural, l'estudi ambiental i territorial estratègic, l'estudi de paisatge i el catàleg de protecció estructural. [2017/7154]  
El Ple de l'Ajuntament, en la sessió celebrada el dia 31 de juliol de 2017, va acordar:  
  
Primer. Sotmetre la versió preliminar del Pla general estructural de Quart de Poblet, l'estudi ambiental i territorial estratègic, l'estudi de paisatge, el catàleg de proteccions estructural, i la resta de documents exigits per la normativa sectorial, al tràmit de participació pública i consultes amb les administracions afectades i amb les persones interessades, mitjançant edicte publicat en premsa escrita de gran difusió i en el Diari Oficial de la Comunitat Valenciana.  
El termini començarà a comptar a partir de l'endemà de la publicació de l'anunci en el Diari Oficial de la Generalitat Valenciana, i conclourà el dia 31 d'octubre de 2017.  
Durant aquest es posaran a la disposició del públic els documents esmentats, que podran ser examinats per qualsevol interessat en les dependències del Departament d'Urbanisme, de dilluns a divendres, en l'horari d'atenció al públic (de 09.00 a 14.00 hores), i en la pàgina web de l'Ajuntament de Quart de Poblet (www.quartdepoblet.es), per tal que les persones que ho estimen oportú puguen formular-hi al·legacions i observacions, i puguen aportar tot tipus de documentació o mitjans de prova que s'estimen adequats a aquest efecte.  
  
Segon. Suspendre la tramitació i l'atorgament de llicències d'edificació, ampliació, reforma, rehabilitació integral, demolició, parcel·lació i ambientals en aquelles àrees, les noves determinacions de les quals suposen modificació del règim urbanístic vigent i, en particular, en els àmbits de sòl urbanitzable i en aquells en què l'ordenació urbanística quede diferida a un desenvolupament posterior, la delimitació del qual es proposa en la versió preliminar del Pla general estructural. La suspensió tindrà una durada màxima de dos anys.  
En els àmbits delimitats de suspensió de llicències, únicament podran concedir-se llicències per a obres o actuacions compatibles amb l'antiga i la nova ordenació, sense perjudici de la possibilitat d'atorgar llicències ambientals o per a la reforma d'edificacions existents sota el règim d'obres i usos provisionals previstos en la legislació urbanística vigent. La suspensió de llicències implicarà, també, la dels acords aprovatoris de nous programes d'actuació en les zones afectades per aquella.  
  
Cosa que es publica per a coneixement general i als efectes oportuns.  
  
Contra l'acord de suspensió de llicències es podrà interposar, potestativament, recurs de reposició davant del Ple de l'Ajuntament, en el termini d'un mes, comptador des de l'endemà de la notificació de la present resolució, en virtut del que disposa l'article 123 de la Llei 39 /2015, d'1 d'octubre, del procediment administratiu comú de les administracions públiques; ser recorregut potestativament en reposició davant del mateix òrgan que l'haja dictat o ser impugnat directament davant de l'ordre jurisdiccional contenciós administratiu, en el termini de dos mesos des de l'endemà de la notificació de la resolució, de conformitat amb el que disposen els articles 25 i 26 de la Llei 29/1998, de 13 de juliol, reguladora de la jurisdicció contenciosa administrativa.  
  
No obstant això, s'hi podrà presentar qualsevol altre recurs que s'estime procedent, amb l'advertiment que, en tot cas, la interposició del recurs no paralitza l'executivitat del present acord.  
  
Quart de Poblet, 1 d'agost de 2017.- La secretaria accidental: Ángeles Navarro Gimeno.